10 Le fa go ntse jalo, re tshwanetse ra nna kelotlhoko. Re ka nna ra se ka ra tlhaloganya dithuto tse di kaiwang mo go Malaki 2:1-9. A rona ka borona re nna re iketse tlhoko gore go se ka ga fitlhelwa tshiamololo epe mo dipounameng tsa rona? Ka sekai, a tota maloko a lelapa la rona a ka ikanya se re se buang? A bakaulengwe le bokgaitsadi ba rona ba semoya mo phuthegong ba ka dira jalo? Go ka nna motlhofo gore re nne le mokgwa wa go dirisa mafoko a a lebegang a se phoso ka boone mme a tsietsa. Kgotsa motho a ka nna a feteletsa dilo kgotsa a fitlha dintlha dingwe tse di amanang le kgwebo. A Jehofa o ne a se kitla a bona dilo tseo? Mme fa re ne re ka dira dilo tse di ntseng jalo, a o ne a tla amogela ditlhabelo tsa pako tsa dipounama tsa rona?